คือว่าเมื่อวันก่อนมีแข่งกระทันหันค่ะ ตามตารางจริงๆมันเป็นวันที่ห่างออกไปอีกสามสี่วัน แต่เนื่องจากมีปัญหาเลยต้องเลื่อน เราเป็นประจำเดือนอยู่เลยต้องลงแข่งแบบใส่ผ้าอนามันแบบสอด แล้วตอนถอดผ้าอนามัยอุ้มน้ำในสระมาด้วย แต่ตัวประจำเดือนมีน้อยมากเพราะใกล้จะหายแล้ว ไม่ทราบว่าที่ผ้าอนามันแบบสอดอุ้มน้ำในสระปกติมั้ยคะ หรือเราสอดไม่ลึกพอ สระเป็นสระรวม น้ำจะเข้าช่องคลอดกับปากมดลูกมั้ยคะ มีโอกาสติดเชื้อรึเปล่าคะ
สวัสดีค่ะ ผ้าอนามัยแบบสอดเป็นผ้าอนามัยชนิดที่สอดใส่เข้าไปในช่องคลอดเพื่อดูดซับเลือดประจำเดือนที่ออกมา ข้อดีตรงที่คล่องตัวกว่าสำหรับบางกิจกรรม เช่น ว่ายน้ำ หรือการเล่นกีฬาต่างๆการใช้ควรใส่โดยใช้นิ้วโป้งและนิ้วชี้ข้างที่ไม่ถนัดแหวกเปิดบริเวณแคมของอวัยวะเพศแล้วสอดผ้าอนามัยแบบสอดเข้าไปตรงกลาง จากนั้นค่อย ๆ ใช้นิ้วข้างที่ถนัดดันผ้าอนามัยเข้าไปในช่องคลอดจนสุด โดยหากใส่ผ้าอนามัยแบบสอดถูกต้อง จะรู้สึกสบายและไม่อึดอัด อีกทั้งเชือกจะต้องถูกปล่อยออกมาด้านนอกได้มีโอกาสที่เมื่อลงไปว่ายน้ำแล้วถอดผ้าอนามัยออกมาจะดูดซับน้ำเอาไว้ได้เช่นกัน ดังนั้นแนะนำว่าเมื่อขึ้นจากสระควรจะรีบเปลี่ยนทันทีเพื่อป้องกันการติดเชื้อ หรือแม้ไม่ได้ลงว่ายน้ำ ก็ควรเปลี่ยนบ่อยๆทุก 4-6 ชั่วโมงเป็นอย่างน้อย ตอนนี้สามารถสังเกตอาการต่อไปได้ หากมีตกขาวผิดปกติ เจ็บท้องน้อย เลือดออกผิดปกติทางช่องคลอด หรือมีไข้สูง ให้รีบไปพบแพทย์